21.12.2022
SK
Úradný vestník Európskej únie
L 327/29
Článok 15 Pomoc na sceľovanie poľnohospodárskych pozemkov Pomoc na sceľovanie poľnohospodárskych pozemkov je zlučiteľná s vnútorným trhom v zmysle článku 107 ods.
3 písm.
c) zmluvy a je oslobodená od notifikačnej povinnosti podľa článku 108 ods.
3 zmluvy, ak spĺňa podmienky stanovené v kapitole I tohto nariadenia a ak sa poskytuje a obmedzuje na právne a administratívne náklady vrátane nákladov na prieskum, a to až do výšky 100 % skutočne vynaložených nákladov.
Článok 16 Pomoc na investície týkajúce sa premiestnenia poľnohospodárskych budov 1.
Pomoc poskytovaná MSP pôsobiacim v poľnohospodárskej prvovýrobe na investície týkajúce sa premiestnenia hospodárskych budov je zlučiteľná s vnútorným trhom v zmysle článku 107 ods.
3 písm.
c) zmluvy a je oslobodená od notifikačnej povinnosti podľa článku 108 ods.
3 zmluvy, ak spĺňa podmienky stanovené v tomto článku a v kapitole I tohto nariadenia.
2.
Premiestnenie poľnohospodárskej budovy je zamerané na cieľ verejného záujmu.
Verejný záujem, ktorým sa odôvodňuje poskytnutie pomoci podľa tohto článku sa musí uvádzať v príslušných usta­ noveniach dotknutého členského štátu. 3.
Ak premiestnenie poľnohospodárskej budovy spočíva v demontáži, premiestnení a opätovnom postavení existu­ júcich zariadení, intenzita pomoci je obmedzená na 100 % skutočne vynaložených nákladov na takéto činnosti. 4.
Ak popri demontáži, premiestnení a opätovnom postavení existujúcich zariadení v zmysle odseku 3 dôjde vďaka premiestneniu k modernizácii týchto zariadení alebo zvýšeniu výrobnej kapacity, uplatnia sa v súvislosti s nákladmi spojenými s modernizáciou zariadení alebo so zvýšením výrobnej kapacity intenzity pomoci platné pre investície, ktoré sa uvádzajú v článku 14 ods.
12 až 15.
Na účely tohto odseku sa len samotné nahradenie existujúcej budovy alebo zariadení novou modernou budovou alebo zariadeniami bez zásadnej zmeny výroby alebo súvisiacej technológie nepovažuje za súvisiace s modernizáciou. 5.
Maximálna intenzita pomoci môže dosiahnuť až 100 % oprávnených nákladov, ak sa premiestnenie týka činností v blízkosti vidieckych sídiel v záujme zlepšenia kvality života alebo environmentálneho správania vidieckeho sídla.
Článok 17 Pomoc na investície v súvislosti so spracovaním alebo s odbytom poľnohospodárskych výrobkov 1.
Pomoc na investície v súvislosti so spracovaním alebo s odbytom poľnohospodárskych výrobkov je zlučiteľná s vnútorným trhom v zmysle článku 107 ods.
3 písm.
c) zmluvy a je oslobodená od notifikačnej povinnosti podľa článku 108 ods.
3 zmluvy, ak spĺňa podmienky stanovené v tomto článku a v kapitole I tohto nariadenia. 2.
Investícia sa týka hmotného alebo nehmotného majetku v súvislosti so spracovaním alebo s odbytom poľnohospodárskych výrobkov.
3.
Investície súvisiace s výrobou biopalív na báze potravín nie sú oprávnené na pomoc podľa tohto článku.
4.
V prípade investícií, ktoré si vyžadujú posúdenie vplyvov na životné prostredie v zmysle smernice 2011/92/EÚ, sa poskytnutie pomoci podmieňuje požiadavkou, aby sa takéto posúdenie vykonalo a aby sa na daný investičný projekt udelilo príslušné povolenie ešte pred dňom poskytnutia individuálnej pomoci.
5.
Pomoc pokrýva tieto oprávnené náklady:
a) výstavba, nadobudnutie (vrátane lízingu) alebo rekonštrukcia nehnuteľného majetku vrátane investícií do pasívnych vnútorných elektrických rozvodov alebo štruktúrovaných káblových rozvodov pre dátové siete a v prípade potreby pomocnej časti pasívnej siete na súkromnom majetku mimo budovy, pričom náklady na zakúpený pozemok sú oprávnené iba v rozsahu, ktorý neprekračuje 10 % celkových oprávnených nákladov danej operácie; b) nákup alebo lízing strojov a zariadení až do výšky trhovej hodnoty majetku;